EXPEDIENTE 14484/411. INSTRUCCION PARA UNIFICACION DE CRITERIOS TECNICOS PARA INCORPORACION DE INFORMACION GEOGRAFICA A LOS INSTRUMENTOS DE NATURALEZA URBANISTICA EN EL AYUNTAMIENTO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/12/2014)

“PRIMEIRO: Aprobar a Instrucción para a unificación dos criterios técnicos para a incorporación da información xeográfica aos instrumentos de natureza urbanística no Concello de Vigo, elaborada en novembro de 2014 polos servizos técnicos e xurídicos da XMU, en colaboración co Responsable da Administración electrónica e a Xefa da Área Técnica da XMU, de acordo co informe proposta que obra no expediente. SEGUNDO: Publicar a presente Instrucción no Boletín Oficial de Pontevedra e na páxina web do Concello de Vigo para xeral coñecemento. TERCEIRO: Dar conta desta Resolución ao Consello da XMU na seguinte sesión que celebre para o exercicio das funcións de control que ten estatutariamente atribuidas e notificala a todos os servizos da XMU.” A dita Instrucción queda redactada como segue: As Administracións Públicas xeran un importante volume de información referenciada ao territorio, para cuxo manexo eficiente resulta necesario acudir a sistemas de información que almacenen, actualicen e exploten ese conxunto de datos. Así, a xestión de datos que presenten un compoñente de localización (forma e posición) realízase a través dun Sistema de Información Xeográfica (SIX), dispoñendo esta Administración de recursos de información xeoespacial idóneos para operar no campo da xestión do territorio. Os SIX son valiosos recursos para a planificación dos procesos urbanos que empregan como formatos de codificación de datos xeográficos, basicamente, o vectorial (que utiliza como elementos primitivos: puntos, liñas e polígonos) e o ráster (baseado en unidades denominadas celas ou píxeles). As funcións de planificación, xestión e transformación urbana que exerce esta Xerencia Municipal de Urbanismo, presentan un alto compoñente técnico e territorial, resultando os SIX ferramentas flexibles para o manexo da información, posto que funcionan como bases de datos que administran a información xeográfica, que permiten a integración e actualización permanente de fontes diversas e que están deseñadas para a súa visualización, edición, xestión e análise. Sen embargo, en xeral, a información urbanística que se xestiona resulta complexa e mudable no tempo e incorpora datos procedentes de diferentes fontes, ao que se engade o feito de que, o acceso a información compartida, esixe certos estándares na elaboración da información urbanística que solventen as carencias semánticas, a diferente referenciación dos códigos e a incompatibilidade de formatos. Por elo, os criterios técnicos que se definen nesta Instrución, teñen por obxecto unificar as especificacións técnicas consideradas na elaboración do planeamento urbanístico, así como nos instrumentos de xestión e urbanización, estandarizando e normalizando a información cartográfica, a terminoloxía e os campos de información xerais, marcando as pautas técnicas e de calidade mínima que garantan a interoperabilidade dos formatos nos que se presente a documentación xeorreferenciada a un sistema de coordenadas, procurando o máximo diálogo posible entre eles e definindo os formatos de entrega obrigatorios en soporte electrónico, navegable e, de ser o caso, editable. Ademais, as presentes normas técnicas elabóranse en consonancia coas Instrucións Técnicas sobre Información Xeográfica publicadas na páxina web da Secretaría Xeral de Calidade e Avaliación Ambiental, da Consellería de Medio Ambiente, Territorio e Infraestruturas, da Xunta de Galicia, co obxecto de facilitar a incorporación da cartografía do planeamento ao Sistema de Información e Avaliación Ambiental (SIAVA) e para axilizar a tramitación ambiental. Así mesmo, na medida do posible, procurarase a integración dos datos dos indicadores mencionados na Resolución do 10.09.2007 da Dirección Xeral de Desenvolvemento Sostible da Xunta de Galicia sobre a inviabilidade do sometemento do PXOM de Vigo a avaliación ambiental estratéxica e daqueles outros que sexan aprobados polo órgano ambiental competente para o cumprimento dos obxectivos de seguimento do PXOM. Con todo, as regras integradas nesta Instrución para acadar o dito estándar de normalización serán de carácter vinculante para o persoal que se encontra ao servizo desta Administración que deberán consideralo na documentación que elaboren e esixilo na que tramiten, sendo de aplicación tamén a todos os instrumentos de planeamento, xestión e urbanización cuxa tramitación e/ou aprobación corresponda ao Concello de Vigo, incluída a documentación de carácter ambiental que a integra. A presente Instrución resulta de aplicación aos instrumentos de planeamento urbanístico, xestión e urbanización que conteñan información xeográfica xeorreferenciada, cuxa tramitación e/ou aprobación inicial, provisional ou definitiva corresponda ao Concello de Vigo, agás os proxectos de obras de urbanización ordinarias ou complementarias, considerándose tales aqueles non sometidos ao procedemento previsto no artigo 110 da Lei 9/2002, de 30 de decembro, de Ordenación urbanística e protección do medio rural de Galicia. Nos instrumentos de planeamento urbanístico, a presente Instrución será de obrigada observancia tanto na documentación ambiental como na estritamente urbanística, calquera que sexa a súa tipoloxía e obxecto, resultando esixible aos seguintes instrumentos incluso cando se tratase da súa modificación puntual: Así mesmo, resultará de aplicación aos seguintes instrumentos de xestión: Exceptúanse do seu ámbito de aplicación, os instrumentos cuxo limitado e específico obxecto fixera innecesario incorporar información xeorreferenciada. As determinacións desta Instrucción son vinculantes para o persoal que se encontra ao servizo desta Administración que deberán consideralas na documentación que elaboren e esixilas na que tramiten. Estas normas técnicas teñen por obxecto normalizar e estandarizar a cartografía, a terminoloxía e os campos de información xerais que se conteñen nos diferentes documentos integrantes do planeamento urbanístico que conteñan información nun SIX, sendo esixible, así mesmo, aos instrumentos de xestión e urbanización coa finalidade de homoxeneizar formatos, facilitar a lectura e identificar os diferentes instrumentos de planificación, deseño e ordenación sobre o territorio, estandarizar os campos de información, simboloxías e nomenclaturas e facilitar o manexo e comprensión do planeamento e das diversas fontes de datos. Así mesmo, preténdese acadar a máxima interoperabilidade posible entre as diferentes Administracións competentes na tramitación dos instrumentos de planeamento, polo que, os criterios técnicos da presente Instrución aplicaranse, sen prexuízo do cumprimento das normas técnicas que, con similar obxecto, sexan esixibles pola Consellería competente en materia de medio ambiente, urbanismo e ordenación do territorio en cada momento. Na medida do posible, procurarase integrar tamén a información xeorreferenciada obtida nos instrumentos definidos no punto 1 desta Instrución, coa dos indicadores mencionados na Resolución do 10.09.2007 da Dirección Xeral de Desenvolvemento Sostible da Xunta de Galicia sobre a inviabilidade do sometemento do PXOM de Vigo a avaliación ambiental estratéxica e daqueles outros que sexan aprobados polo órgano ambiental competente para o cumprimento dos obxectivos de seguimento do PXOM, a fin de completar os datos obtidos con aqueles cun SIX que garanta a xeorreferenciación dos indicadores. Esta Instrución será pub licada na páxina web municipal para o seu coñecemento xeral. Os instrumentos de planeamento urbanístico, os instrumentos de equidistribución (compensación, reparcelación e equidi stribución), os proxectos de expropiación forzosa e os proxectos de urbanización deberán elaborarse en soporte dixital e, cando sexa preciso, tamén en formato papel, debendo obrar sempre no expediente administrativo como mínimo, un exemplar orixinal debidamente asinado polo equipo redactor. Os servizos municipais comunicarán aos interesados o número de orixinais, copias e copias auténticas que deberán presentar para a súa tramitación. As copias realizadas por medios electrónicos de documentos electrónicos emitidos polos interesados ou pola Administración, terán inmediata mente a consideración de copias auténticas, coa eficacia prevista no artigo 46 da LRXAP-PAC, sempre que o documento electrónico orixinal se atope en poder da Administración e que a información da sinatura electrónica e, no seu caso, de selado de tempo permitan comprobar a coincidencia co documento. No relativo á documentación que presente información xeorreferenciada, cando se presente en soporte dixital e formato. pdf, será de código aberto non protexido e estará asinada con sinatura electrónica avanzada do seu autor para garantir a súa autenticidade e integridade. A documentación electrónica en formato vectorial esixirase, en xeral, en formatos. shp (XIS) ou. dwg. De ser presentados en formato CAD (. dwg,. dxf e. dxn), se deberá aportar ademais a documentación mínima xerada nos sistemas de información xeográfica detallada na presente Instrución. A información cartográfica en formato dixital presentarase en PDF e nun formato compatible cos sistemas de información xeográfica (SIX). A información xeorreferenciada presentarase ademais en formato vectorial (shp), ráster (GeoTIF), datos tabulares ou base de datos espacial (. xlsx,. ods e. csv). Os ficheiros vectoriais xeraranse en formato shapefile (. shp). Os grupos de arquivos xuntaranse, como mínimo, en formato. shp,. shx (índice das entidades ),. dbf (base de datos ou táboa de atributos que almacena información) e o ficheiro. prj (que almacena información sobre o sistema de referencia). O sistema de proxección a empregar (plano ou cartesiano) será o UTM (Universal Transversal Mercator) para o Huso (cuadrícula) 29N e o sistema de referencia ou xeodésico será o sistema ETRS89 (European Terrestrial Reference System 1989), adoptado como sistema de referencia global no Real Decreto 1071/2007, de 27 de xullo, polo que se regula o sistema xeodésico de referencia oficial en España. En todo caso, aos efectos da compilación e publicación posterior da cartografía e bases de datos de información xeográfica e cartográfica, os servizos municipais comprobarán que os sistemas de referencia xeográfica empregados na documentación tramitada, cumpre as disposicións contidas na normativa estatal reguladora do sistema xeodésico oficial que resulten de aplicación. Os requisitos das entidades gráficas son os seguintes: A información relativa a unidades de ordenación, ámbitos de planeamento, etc., contidos na Memoria e demais documentación non estritamente cartográfica que conforma o planeamento, os instrumentos de equidistribución (compensación, reparcelación e equidistribución), os proxectos expropiatorios e os de urbanización, deberá coincidir exactamente cos planos e viceversa. Os recintos referidos nun instrumento de ordenación do territorio ou do planeamento urbanístico que fagan referencia a outros plans de orde superior aprobados con anterioridade deberán ser idénticos a estes últimos, agás excepcións xustificadas. As liñas comúns entre recintos veciños deberán ser idénticas, de xeito que non existirán ocos ou solapes entre recintos, agás en casos xustificados (como, por exemplo, a superposición de recintos correspondentes a distintas categorías de solo rústico na ordenación do termo municipal). Os recintos ou partes de recintos que coincidan en diferentes capas deberán ser idénticos. Cando se trate do PXOM, na capa “ordenación do termo municipal” a envolvente exterior de todos os recintos deberá coincidir exactamente co recinto definido na capa “delimitación do ámbito de planeamento”. Cando exista unha zonificación establecida pola lexislación sectorial, os límites dos recintos definidos no plan deberán coincidir cos límites establecidos na mesma, agás excepcións xustificadas. Os metadatos son arquivos de información, que aportan unha serie de datos adicionais de síntese. Deberán constar en ficheiros independentes, presentados en formato de dato tabular seguindo a NORMA ISO 19115. Cada ámbito delimitado (ou cada capa) terá asociado un arquivo de metadatos, co seguinte contido mínimo: Para posibilitar a catalogación da información identificativa pola Secretaría Xeral de Calidade e Avaliación Ambiental, da Consellería de Medio Ambiente, Territorio e Infraestruturas, os datos xeográficos presentarán tamén os metadatos na forma esixida nas Instrucións técnicas sobre información xeorreferenciada aplicadas pola Consellería competente en materia medio ambiente, de urbanismo e ordenación do territorio en cada momento. As capas mínimas de información cartográfica serán: a) Delimitación do ámbito de planeamento b) Ordenación detallada c) Edificacións d) Viario e) Xestión f) Urbanización Co obxecto de unificar criterios, presentaranse as capas de información cartográfica axustada aos códigos dos planos do PXOM e á terminoloxía esixida nas Instrucións técnicas sobre información xeorreferenciada aplicadas pola Consellería competente en materia de urbanismo e ordenación do territorio en cada momento, de acordo cos campos e abreviaturas que se conteñen no Anexo desta Instrución. O planeamento urbanístico, os instrumentos de xestión, os proxectos de expropiación e os proxectos de urbanización diferenciarán con claridade a cartografía informativa da de ordenación. Empregarase a cartografía oficial do Concello de Vigo, xeorreferenciada, que se atopa no link http://hoxe.vigo.org/movemonos/urbanismo en formato. dxf ou será proporcionada polo Servizo de Cartografía da Xerencia Municipal de Urbanismo, a instancias do interesado, sen prexuízo do emprego doutra base cartográfica que resulte precisa o conveniente. No Anexo desta Instrución identifícanse as abreviaturas, acrónimos e capas de información vectorial adaptadas ás nomenclaturas empregadas polo PXOM de Vigo e reflíctese a súa equivalencia, cando fóra posible, coas definidas pola Consellería de Medio Ambiente, Territorio e Infraestruturas para a tramitación do procedemento de avaliación ambiental estratéxica. Para facilitar a comprensión e manexo dos conceptos, inclúese no punto 4 deste Anexo un exemplo práctico de elaboración de táboas de atributos. Este Anexo ten un carácter aberto e poderá ampliarse ou alterarse en función das novas necesidades e dos cambios normativos que se sucedan, polo que manterase constantemente actualizado e será consultable, xunto con esta Instrucción, na páxina web municipal. É por elo, que resultarán esixibles aquelas capas de información e atributos que resulten necesarias para mellorar a calidade ou tratamento dos documentos, aínda que non figurasen inicialmente previstas nel. O Anexo actualizado poderá ser aprobado sen necesidade de modificar a presente Instrucción e será inmediatamente publicado na web municipal para xeral coñecemento. A Xerencia Municipal de Urbanismo manterá actualizada, desta forma, na web municipal, a relación de abreviaturas, acrónimos e capas que servirán de referencia para a elaboración da información xeográfica dos instrumentos de planeamento, xestión e urbanización que se tramiten. Na elaboración de capas de información xeográfica empregaranse a seguinte lista de abreviaturas e acrónimos derivados do PXOM. PXOM: plan xeral de ordenación municipal PP: plan parcial PS: plan de sectorización PEP: plan especial de protección PERI: plan especial de reforma interior PEID: plan especial de infraestruturas e dotacións PEON: plan especial de ordenación do núcleo rural ED: estudo de detalle SC: Compensación SCT: Concerto SCOU: Concesión obra urbanizadora SCP: Cooperación SE: Expropiación XC: proxecto de compensación XR: proxecto de reparcelación IE: instrumento de equidistribución XE: Proxecto de expropiación PRU: Proxecto de urbanización di: documento de inicio (anteproxecto de planeamento) ai: aprobación inicial ap: aprobación provisional ad: aprobación definitiva df: documentación final (recepción obras) SUC solo urbano consolidado SUNC solo urbano non consolidado NR solo de núcleo rural SUD solo urbanizable delimitado SUND solo urbanizable non delimitado RPO Solo rústico de protección ordinaria RPAP Solo rústico protección especial agrario-paisaxístico RPF Solo rústico protección especial forestal RPAC Solo rústico protección especial augas, canles e ribeiras RPC Solo rústico protección especial de costas RPEN Solo rústico protección especial de espazos naturais RPI Solo rústico protección especial infraestruturas RPAQ Solo rústico protección especial arqueolóxica APR solo urbano non consolidado SEN ordenacion detallada AOD solo urbano non consolidado CON ordenacion detallada S solo urbanizable SEN ordenacion detallada SOD solo urbanizable CON ordenacion detallada Ord(Ordenanza, seguido na nomenclatura na ordenación detallada) SX sistema xeral SL sistema local R1: Residencial vivenda Cat.1ªR2: Residencial vivenda Cat.2ª R3: Residencia comunitaria TH: Terciario hoteleiro TX: Terciario xeral D: Dotacional I: Industrial GA: garaxe-aparcamento EL: Espazos libres IB: Infraestruturas básicas TC: Transportes e comunicacións AG: Agropecuario tipo_dot_pxom EL_1ª ZV_1ª ZV_2ª ZV_3ª ZV_4ª ZV_5ª tipo_dot_pxom E: educación SC: sociocultural AS: asistencial S: sanitario SP: servizo público AD: administración pública R: relixioso D: deportivo IB: infraestruturas urban as tipo_dot_pxom TC4ª aparcadoiro tipo_in abs abastecemento san saneamento elec electricidade gas gas–gaseoducto tlc telecomunicacións tipo_rede - fec fecais - plu pluviais - AT alta tensión - BT baixa tensión -priv -pub Na redacción e tramitación de planeamento, presentaranse, como mínimo, as seguintes capas de información vectorial, xerada mediante programas de sistemas de información xeográfica SIX (GIS). As capas incorporarán nos campos das táboas de atributos as equivalencias do PXOM/AAE, sinaladas nos apartados 1 e 3. Adicionalmente, cando o tipo de plan ou proxecto o requirise, poderán ser necesarias outras capas. a. Ámbito de planeamento. Nome da capa: tipoplan_ámbito_fase Campos mínimos da táboa de atributos: Tipo plan ámbito nome b. Ordenación detallada. Nome da capa: tipoplan_ambito_ordenacion_fase Campos mínimos da táboa de atributos ámbito Cat_pxom Cat_loug tipo_cat_pxom cual dot uso_pxom zon_aae tipo_dot_pxom tipo_aae ord_ref c. Edificacións. Nome da capa: ambito_edificacions_fase Campos da táboa de atributos: ámbito estado altura d. Viario Nome da capa: ambito_viario_fase Campos da táboa de atributos: viario titularidade tramo estado Para a execución do planeamento, presentaranse, como mínimo, as seguintes capas de información vectorial, xerada mediante programas de sistemas de información xeográfica SIX (GIS). As capas incorporarán os acrónimos e abreviaturas nos campos das táboas de atributos, sinaladas no apartado 1. Adicionalmente, cando o tipo de plan ou proxecto o requirise, poderán ser necesarias outras capas. e. Xestión. equidistribución Nome da capa: ambito_tipoxestión ambito xestion pol f. Urbanización Nome da capa: ambito_in_urb_fase ambito tipo_in tipo_rede CLASE E CATEGORIA DO SOLO CATEGORIA Cat_pxom Cat_loug SUC solo urbano consolidado SUC SUNC solo urbano non consolidado SUNC NR solo de núcleo rural SNR SUD solo urbanizable delimitado SUZD SUND solo urbanizable non delimitado SUZND RPO Solo rústico de protección ordinaria SRPO RPAP Solo rústico protección especial agrario-paisaxístico SRPAG/SRPX RPF Solo rústico protección especial forestal SRPFO RPAC Solo rústico protección especial augas, canles e ribeiras SRPAU RPC Solo rústico protección especial de costas SRPCO RPEN Solo rústico protección especial de espazos naturais SRPEN RPI Solo rústico protección especial infraestruturas SRPIN RPAQ Solo rústico protección especial arqueolóxica SRPPC USO ORDENACION uso_pxom zon_aae R1 Residencial vivenda Cat.1ª resunil: residencial – vivenda unifamiliar illada R1 Residencial vivenda Cat.1ª resunac: residencial – vivenda unifamiliar acaroada R2 Residencial vivenda Cat.2ª rescol: residencial – vivenda colectiva I Industrial ind: industrial TH terciario hotelero com: comercial e/ou terciario TX terciario xeral com: comercial e/ou terciario D deportivo equip: dotacións e equipamentos EL espazo libre zvel: zonas verdes e espazos libres TC transporte e comunicacións viario: viario e aparcamentos IB infraestruturas urbanas infr: infraestruturas e servizos urbanos Para espazos libres e zonas verdes: tipo_dot_p xom tipo_aae ZV_4ª - p parque ZV_2ª - x xardín ZV_3ª - ax área xogo EL_1ª - pr praza EL_1ª - el espazo libre (público) ZV_5ª - el espazo libre (privado) Para equipamentos: tipo_dot_pxomtipo_aae E educación - do docente D deportivo - dp deportivo R relixioso - rx relixioso SC sociocultural - sc sociocultural AD administración pública - adma dministrativo S sanitario - snt sanitario AS asistencial - as asistencial S. P servizo público - seg seguridade IB infraestruturas urbanas - szu servizos urbanos AD administración pública - in institucional Para transportes e comunicacións tipo_dot_pxom tipo_aae T transporte - pk aparcadoiro Para infraestruturas: tipo_in tipo_aae abs - abs abastecemento san - san saneamento elec - elec electricidade gas - gas gas–gaseoducto tlc - tlc telecomunicacións Sinálanse cales son os campos mínimos da táboa de atributos que debe conter cada unha das capas.1. Na fase de anteproxecto de planeamento, achegarase a capa a) ámbito de planeamento 2. No resto de fases de planeamento, achegaranse todas as capas: capa a) ata a capa d). 1. Na fase de xestión achegarase a capa e) 2. Na fase de urbanización achegarase a capa f) Exemplos: Ámbito de planeamento - Nun ámbito de solo urbano non consolidado Tipo plan ámbito nome PERI A-0-00 nome - Nun ámbito de solo urbanizable Tipo plan ámbito nome PP S-00-X nome Ordenación detallada - Nun ámbito de solo urbano non consolidado ámbito cat_pxom cat_loug tipo_cat_pxom cual dot uso_pxom zon_aae tipo_dot_pxom tipo_aae ord_ref A-0-00 SUNC SUNC APR ORD_A resunil Ord_9 A-0-00 SUNC SUNC APR ORD_B SX EL zvel ZV4ª p Ord_14 A-0-00 SUNC SUNC APR ORD_B SX EL zvel EL1ª pr Ord_14 - Nun ámbito de solo urbanizable ámbito cat_pxom cat_loug tipo_cat_pxom cual dot uso_pxom zon_aae tipo_dot_pxom tipo_aae ord_ref S-00-X SUD SUZD S ORD_C SL EQ equip E do Ord_13 Edificacións ámbito estado altura A-0-00 existente B+1 A-0-00 prevista B+2 Viario viario titularidade tramo estado V1 local A-B proposto PO-325 autonómico B-C existente VG-20 estatal C-D existente Xestión ambito xestion pol A-0-00 SC 1 A-0-00 SCT 2 Urbanización ambito tipo_in tipo_rede A-0-00 elec BT A-0-00 san fec Vigo, 17 de novembro de 2014.—A Vicepresidenta da XMU (Resolución 21.09.2012), María del Carmen Silva Rego.